

**NEFORMALIOJO PROFESINIO MOKYMO PROGRAMA**

**1. PROGRAMOS APIBŪDINIMAS**

1.1. Programos pavadinimas lietuvių kalba

|  |
| --- |
| Transporto priemonių dažymo neformaliojo profesinio mokymo programa |

1.2. Programos valstybinis kodas *(suteikiamas įregistravus programą)*

|  |
| --- |
| N32071603 |

1.3. Švietimo sritis

|  |
| --- |
| Inžinerija ir inžinerinės profesijos |

1.4. Švietimo posritis / posričiai

|  |
| --- |
| Variklinės transporto priemonės, laivai ir orlaiviai |

1.5. Programos apimtis mokymosi kreditais

|  |
| --- |
| 10 |

1.6. Programos apimtis akademinėmis valandomis kontaktiniam darbui, jų pasiskirstymas teoriniam ir praktiniam mokymui

|  |
| --- |
| 180 akademinių valandų kontaktiniam darbui, iš kurių 54 akademinės valandos skiriama teoriniam mokymui 126 akademinės valandos – praktiniam mokymui. |

1.7. Minimalūs reikalavimai, norint mokytis pagal programą (jeigu nustatyta)

|  |
| --- |
| Pagrindinis išsilavinimas. |

1.8. Programoje įgyjamos ar tobulinamos kompetencijos

|  |  |  |
| --- | --- | --- |
| Kompetencijos pavadinimas | Kvalifikacijos pavadinimas, lygis pagal Lietuvos kvalifikacijų sandarą, jos valstybinis kodas | Profesinio standarto pavadinimas, jo valstybinis kodas |
| Paruošti automobilio kėbulą dažymui. | Automobilių kėbulų remontininkas, LTKS III | Mašinų ir įrangos gamybos, transporto priemonių gamybos, techninės priežiūros ir remonto sektoriaus profesinis standartas, PSC02 |
| Dažyti automobilių kėbulus ir jų dalis. | Automobilių kėbulų remontininkas, LTKS III | Mašinų ir įrangos gamybos, transporto priemonių gamybos, techninės priežiūros ir remonto sektoriaus profesinis standartas, PSC02 |

1.9. Papildomi reikalavimai mokymą pagal programą užsakančios ir (ar) mokymą finansuojančios institucijos

|  |
| --- |
| * Jei asmens mokymas yra finansuojamas iš Užimtumo tarnybos lėšų, asmeniui, baigusiam programą yra būtinas įgytų kompetencijų vertinimas. |

**2. PROGRAMOS TURINYS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Modulio pavadinimas (valstybinis kodas[[1]](#footnote-2))** | **Modulio LTKS lygis** | **Kompetencija**  **(-os)** | **Kompetencijos(-jų) pasiekimą nurodantys mokymosi rezultatai** | **Modulio apimtis mokymosi kreditais** | **Akademinės valandos kontaktiniam darbui** | | |
| **Teoriniam mokymui** | **Praktiniam mokymui** | **Iš viso** |
| Transporto priemonių dažymas | III | Paruošti automobilio kėbulą dažymui. | Paaiškinti automobilių kėbulų paviršių paruošimo dažymui procesą.  Atlikti automobilių kėbulų paruošimo dažymui darbus.  Paruošti darbo vietas automobilių kėbulams dažyti ir džiovinti. | 10 | 54 | 126 | 180 |
| Dažyti automobilių kėbulus ir jų dalis. | Paaiškinti automobilių kėbulų skirtingų paviršių dažymo technologijas.  Dažyti ir džiovinti skirtingus automobilių kėbulų ir jų dalių paviršius.  Atlikti automobilių kėbulų paviršių apdirbimo darbus po dažymo, dažų dangos atnaujinimą ir jos priežiūros darbus. |

**3. MODULIŲ APRAŠAI**

**Modulio pavadinimas – „Transporto priemonių dažymas“**

|  |  |  |  |  |  |
| --- | --- | --- | --- | --- | --- |
| Valstybinis kodas[[2]](#footnote-3) |  | | | | |
| Modulio LTKS lygis | III | | | | |
| Apimtis mokymosi kreditais | 10 | | | | |
| Asmens pasirengimo mokytis modulyje reikalavimai (jei taikoma) | Netaikoma | | | | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti | Akademinės valandos kontaktiniam darbui | | |
| Teoriniam mokymui | Praktiniam mokymui | Iš viso |
| 1. Paruošti automobilio kėbulą dažymui. | 1.1. Paaiškinti automobilių kėbulų paviršių paruošimo dažymui procesą. | **Tema.** ***Kėbulų paviršiai***   * Dažomų paviršių sandara, tipai * Kėbulų paviršiaus korozija * Paruošimo dažymui ir dažymo metu susidariusių atliekų rūšiavimo reikalavimai * Kėbulų gamyboje naudojamos medžiagos ir jų sudėtis, remonto ypatumai | 4 | 0 | 4 |
| **Tema.** ***Paviršių paruošimo dažymui procesai***   * Kėbulų paruošimo dažymui procedūrų parinkimas * Paviršių pirminio paruošimo prieš glaistymą ir gruntavimą būdai, medžiagos ir įrankiai * Paviršių glaistymo būdai, medžiagos, įranga ir įrankiai * Paviršių gruntavimo būdai, medžiagos, įranga ir įrankiai * Paviršių šlifavimo (glaisto apdirbimo) būdai, medžiagos, įranga ir įrankiai * Reikalavimai paviršių paruošimo dažymui darbo vietai * Reikalavimai asmens apsaugos priemonėms * Saugos duomenų lapų reikalavimai | 8 | 0 | 8 |
| 1.2. Atlikti automobilių kėbulų paruošimo dažymui darbus*.* | **Tema.** ***Paruošimo dažymui darbo vietos paruošimas***   * Kėbulo valymo vietos ir įrangos paruošimas patalpoje * Patalpos vėdinimo įrangos paruošimas * Dulkių ištraukimo šlifuojant kėbulų paviršius įrangos paruošimas * Šlifuojant kėbulų paviršius susidarančių dulkių ištraukimo įrangos paruošimas * Džiovinimo įrangos paruošimo dažymui darbams atlikti paruošimas * Paruošimo dažymui skirtų įrankių ir medžiagų parinkimas ir paruošimas | 2 | 6 | 8 |
| **Tema. *Kėbulų paviršių pirminis paruošimas dažymui***   * Paviršių plovimas * Senų dažų dangų nuėmimas * Korozijos produktų šalinimas * Riebalų šalinimas (nuriebalinimas) | 2 | 6 | 8 |
| **Temas.** ***Kėbulų paviršių glaistymas***   * Išorinių plokštumų glaistymas * Vidinių konstrukcijų glaistymas | 2 | 14 | 16 |
| **Tema. *Kėbulų paviršių šlifavimas***   * Kėbulų paviršių sausas glaisto sluoksnio šlifavimas * Kėbulų paviršių sausas grunto šlifavimas * Kėbulų paviršių šlapias grunto šlifavimas | 2 | 18 | 20 |
| **Tema. *Kėbulų paviršių gruntavimas***   * Kėbulų paviršių gruntavimas prieš glaistymą * Kėbulų paviršių gruntavimas po glaistymo | 2 | 14 | 16 |
| 1.3. Paruošti darbo vietas automobilių kėbulams dažyti ir džiovinti. | **Tema. *Darbo vietų automobilių kėbulams dažyti paruošimas***   * Technologinės dažymo įrangos ir įrankių paruošimas * Dažymo patalpos paruošimas * Dulkių eliminavimo priemonių paruošimas * Specializuotų kėbulo detalių tvirtinimo stovų paruošimas * Asmeninės saugos priemonės | 2 | 6 | 8 |
| **Tema. *Darbo vietų automobilių kėbulams džiovinti paruošimas***   * Technologinės džiovinimo įrangos paruošimas * Džiovinimo patalpos paruošimas | 0 | 4 | 4 |
| 2. Dažyti automobilių kėbulus ir jų dalis. | 2.1. Paaiškinti automobilių kėbulų skirtingų paviršių dažymo technologijas. | **Tema. *Išorinių kėbulų paviršių dažymas ir lakavimas***   * Kėbulų išorinių plokštumų ištisinio ir dalinio dažymo ir lakavimo technologijos * Kėbulų išorinių plokštumų dažymo ir lakavimo įranga ir įrankiai * Kėbulų išorinių plokštumų pasiruošimo dažymui ir lakavimui, dažymo ir lakavimo medžiagos | 8 | 0 | 8 |
| **Tema. *Vidinių kėbulų paviršių dažymas***   * Kėbulų vidinių konstrukcijų dažymo technologijos * Kėbulų vidinių konstrukcijų dažymo įranga ir įrankiai * Kėbulų vidinių konstrukcijų pasiruošimo dažymui ir dažymo medžiagos | 8 | 0 | 8 |
| 2.2. Dažyti ir džiovinti skirtingus automobilių kėbulų ir jų dalių paviršius. | **Tema. *Dažymo priemonių paruošimas prieš dažymo procedūrą***   * Dažymui ir lakavimui skirtų įrankių parinkimas ir paruošimas * Dažymui ir lakavimui skirtų medžiagų paruošimas | 0 | 4 | 4 |
| **Tema. *Kėbulų paruošimas prieš dažymo procedūrą***   * Dulkių ir stambių pašalinių dalelių pašalinimas nuo kėbulų * Nedažomų paviršių izoliavimas. * Kėbulų nusausinimas * Paviršių nuriebalinimas * Dulkių pašalinimas nuo dažymo įrankių ir asmens apsaugos priemonių | 2 | 6 | 8 |
| **Tema. *Kėbulų paviršių dažymas laikantis technologinių, darbuotojų saugos ir sveikatos, gamtosaugos ir asmens apsaugos reikalavimų***   * Vertikalių paviršių dažymas * Horizontalių paviršių dažymas * Išgaubtų į išorę paviršių dažymas * Įgaubtų į vidų paviršių dažymas | 6 | 26 | 32 |
| **Tema. *Nudažytų kėbulų paviršių džiovinimas***   * Džiovinimas konvekciniu būdu * Džiovinimas termoradiaciniu būdu | 2 | 6 | 8 |
| 2.3. Atlikti automobilių kėbulų paviršių apdirbimo darbus po dažymo, dažų dangos atnaujinimą ir jos priežiūros darbus. | **Tema.** ***Kėbulų paviršių apdirbimas po dažymo***   * Vizualinis dažymo defektų nustatymas * Dažymo defektų šalinimas naudojant plovimo, šlifavimo, poliravimo įrangą ir medžiagas | 2 | 6 | 8 |
| **Tema.** ***Kėbulų dažų dangos atnaujinimas ir priežiūra***   * Naujai nudažytos ir senos dažų dangos suvienodinimas * Dažų dangos priežiūra naudojant plovimo, šlifavimo, poliravimo, vaškavimo įrangą ir medžiagas | 2 | 10 | 12 |
| Mokymosi pasiekimų vertinimo kriterijai | Apibūdinti kėbulų dažomų ir nedažomų paviršių tipai, jų sandara, korozijos atsiradimo veiksniai. Paaiškinti kėbulų paviršių pirminio paruošimo, glaistymo, gruntavimo ir šlifavimo būdai. Apibūdinti kėbulų paviršių pirminio paruošimo, glaistymo, gruntavimo ir šlifavimo įrankiai ir medžiagos. Paaiškinta saugos duomenų lapų paskirtis ir jų naudojimo procedūros. Apibūdinti paruošimo dažymui ir dažymo metu susidariusių atliekų rūšiavimo, taip pat asmens apsaugos reikalavimai. Paruoštos kėbulo valymo, vėdinimo, dulkių eliminavimo ir džiovinimo darbo vietos paruošimo dažymui. Atlikti pirminio paruošimo dažymui, glaistymo, gruntavimo prieš glaistymą ir po jo, sauso ir šlapio šlifavimo darbai. Paruoštos darbo vietos kėbulams dažyti, lakuoti ir džiovinti. Paaiškintos kėbulų išorinių plokštumų ištisinio ir dalinio dažymo ir lakavimo, vidinių paviršių dažymo technologijos. Apibūdinti kėbulų dažymo ir lakavimo įrankiai ir medžiagos. Parinkti ir paruošti kėbulų dažymo ir lakavimo įrankiai ir medžiagos.  Paruošti kėbulų paviršiai prieš dažymo procedūras. Nudažyti skirtingi kėbulų ir jo dalių paviršiai laikantis technologinių, darbuotojų saugos ir sveikatos, gamtosaugos ir asmens apsaugos reikalavimų. Nustatyti ir pašalinti dažymo defektai po dažymo ir lakavimo. Atlikti kėbulų dangų atnaujinimo ir priežiūros darbai. Paruošti automobilių kėbulai tolimesnei eksploatacijai. Darbų atlikimo metu laikytasi saugaus darbo reikalavimų. Tinkamai sutvarkyta darbo vieta. | | | | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Automobilių kėbulų paruošimo dažymui ir dažymui naudojamos įrangos instrukcijos * Darbuotojų saugos ir sveikatos instrukcijos * Saugos duomenų lapai * Testai gebėjimams vertinti * Praktinių darbų aprašymai   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Automobilių maketai ir atskirų jų detalių pavyzdžiai * Paviršių paruošimo prieš dažymą medžiagos ir įrankiai * Paviršių dažymo medžiagos, įranga ir įrankiai * Paviršių dulkių ištraukimo ir džiovinimo įranga * Paviršių apdirbimo po dažymo įrankiai ir medžiagos * Dangos storio nustatymo įranga | | | | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti, stalais, kėdėmis.  Praktinio mokymo klasė (patalpa), aprūpinta automobilių maketais; išorinėmis kėbulo dalimis; kenksmingų medžiagų nutraukimo sistema; vėdinimo sistema; dulkių eliminavimo sistema; džiovinimo įranga; kėbulo valymo įranga; specializuotais stovais detalių tvirtinimui; paruošimo dažymui ir dažymo medžiagų paruošimo darbo vietomis, įranga ir įrankiais; šlifavimo įrankių naudojimo pagalbine technologine įranga; purkštuvų valymo įranga; atliekų rūšiavimo talpomis; medžiagomis reikalingomis paruošimo dažymui, dažymo, lakavimo, poliravimo, automobilio pakėlimo įranga; asmeninėmis apsaugos priemonėmis; pirmosios pagalbos suteikimo rinkiniu. | | | | |
| Kvalifikaciniai ir kompetencijų reikalavimai mokytojams (dėstytojams) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) transporto inžinerijos studijų krypties ar lygiavertį išsilavinimą arba vidurinį išsilavinimą ir automobilių kėbulų remontininko ar lygiavertę kvalifikaciją, ne mažesnę kaip 3 metų automobilių kėbulų remonto profesinės veiklos patirtį ir pedagoginių ir psichologinių žinių kurso baigimo pažymėjimą. | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programa parengta įgyvendinant Projektą „Suaugusiųjų švietimo sistemos plėtra suteikiant besimokantiems asmenims bendrąsias ir pagrindines kompetencijas“

Nr. 09.4.2-ESFA-V-715-01-0002

1. Pildoma, jei į programą įtraukiamas formaliojo profesinio mokymo modulinės programos modulis. [↑](#footnote-ref-2)
2. Pildoma, jei į programą įtraukiamas formaliojo profesinio mokymo modulinės programos modulis. [↑](#footnote-ref-3)